《呈张德辉》
宋代·卫泾

韫椟君子藏，枉寻吾道曲。
绝物忌太清，狥世未免俗。
人言俗难医，我见清可濯。
安得直上挽天河，一洗俗尘千万斛。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。